**Oppstart av navnesak 2019/48 – Nyset mfl. i Alvdal kommune**

Grunneier Morten Manner ønsker Nyset som bruksnavn og adressetilleggsnavn på eiendommen sin, bruk 4/40 i Alvdal kommune, og han opplyser at dette er et nedarvet navn. Men navnet har ikke vært i offentlig bruk som bruksnavn, og Kartverket reiser herved navnesak for bruksnavnet for å få formalisert det for offentlig bruk. Vi benytter samtidig anledningen til å reise navnesak for noen andre stedsnavn i kommunen der det er behov for å avklare riktig skrivemåte for offentlig bruk.

Kartverket sender med dette saken på lokal høring i kommunen, jf. § 8 i lov om stadnamn. I tillegg til primærnavnet reis er vi sak for avledede navneformer, jf. § 8 siste ledd i forskrift om stadnamn.

Det fremgår av den vedlagte lista hvilke navn som er med i saken. For flere opplysninger om navna, se innsynsløsningen vår for SSR: <http://norgeskart.no/ssr/>. Enkelte bruksnavn står kun i matrikkelen og er søkbare i [www.seeiendom.no](http://www.seeiendom.no) (søk på: gnr/bnr, navnet på kommunen).

**Lokal høring**Kartverket har vedtaksrett for skrivemåten av nedarvete gards - og bruksnavn, seternavn og naturnavn. Før det gjøres vedtak, har kommunen rett til å uttale seg. Eiere og festere har rett til å uttale seg om gardsnavn og bruksnavn, og lokale organisasjoner h ar rett til å uttale seg om skrivemåten av navn som de har særlig tilknytning til. Saker som gjelder bruksnavn skal eierne få tilsendt direkte fra kommunen. Det går fram av den vedlagte lista hvilke bruk dette gjelder. Vi ber Tynset kommune som får en kopi av dette brevet, om å avgi høringsuttalelse på de navna som ligger helt eller delvis i kommunen.

**Bruksnavn**  
Etter lov om stadnamn har grunneieren rett til å fastsette skrivemåten av navn på eget bruk dersom han kan dokumentere at skrivemåten har vært i offentlig bruk som bruksnavn (på offentlig kart, på skilt, i matrikkelen, skjøte e.l.), jf. § 5 tredje ledd i lov om stadnamn. Det er Kartverket som formelt vedtar skrivemåten, men dersom grunneieren ønsker en annen skrivemåte enn den Kartverket vedtar, kan han sende krav om det til Kartverket og legge ved gyldig dokumentasjon.

Normeringsprinsipp og saksgang   
Etter § 4 i lov om stadnamn er hovedregelen å ta utgangspunkt i den nedarvete, lokale uttalen og følge gjeldende rettskrivingsprinsipp ved normering a v stedsnavn. Skrivemåten skal være praktisk og ikke skygge for meningsinnholdet i navnet. I utfyllande reglar om skrivemåten av norske stadnamn er det mer detaljerte bestemmelser om hvordan stedsnavn skal normeres.

Skrivemåten i primærfunksjonen vil normalt være retningsgivende for skrivemåten av det samme navnet i andre funksjoner, f.eks. for adressenavn som er like eller avledet av navnet, jf. § 4 tredje ledd. Kommunen må derfor sette ev. pågående saker som gjelder adressenavn og adressetilleggsnavn, der de samme navna inngår, på vent til det er gjort vedtak om skrivemåten av primærnavna. Kommunen må ta hensyn til den vedtatte skrivemåten av primærnavnet når de skal gjøre vedtak.

Kommunen har ansvaret for å kunngjøre at navnesaken er reist, f.eks. ved notis i lokalavis og på nettsidene sine. Kommunen har også ansvaret for å innhente og samordne de lokale høringsuttalelsene. De skal sendes til Stedsnavntjenesten i Språkrådet, Språkrådet, Postboks 1573 Vika, 01 18 Oslo (post@sprakradet.no), med kopi til Kartverket. Stedsnavntjenesten vil så gi endelig tilråding til Kartverket. Ordinær høringsfrist for kommunen er to måneder fra dere mottar dette brevet.

Med vennlig hilsen

Linn Winnæss-Karlsen   
saksbehandler stedsnavn